kardosdrur/scandi-wiki huggingface dataset:
Stirling Moss

Sir Stirling Moss OBE (født 17. september 1929 i London, død 12. april 2020) var en engelsk racerkører.

Hans succes inden for en lang række bilvæddeløb placerede ham blandt motorsportens absolutte verdenselite.

Stirling Moss var aktiv 1948 – 1962 og vandt 194 af de 497 racerløb, han deltog i, deriblandt 16 Formel 1 Grand Prix. Ifølge Moss' egne oplysninger deltog han i 525 motorløb, 62 i et enkelt år, og i alt kørte han i 84 forskellige biler. Han deltog i flere klasser og kategorier på samme tid.

I populærkulturen 
Stirling Moss nævnes af Shu-bi-dua i deres sang "Tryk på" på albummet Shu-bi-dua 3 fra 1976.

Kildeangivelser

Eksterne henvisninger 

 Sir Stirling Moss' hjemmeside 

 

Formel 1-kørere fra Storbritannien
Personer fra London
Skovuniverset

Skovuniverset  er den almindelige betegnelse blandt fans for universet i skoven omkring Andeby, det sidste formoder man, fordi også figurer fra Anders Ands univers kan komme på besøg her ind imellem. 

Figurerne kommer fra vidt forskellige af Walt Disneys tegnefilm og har alle det tilfælles, at de enten er skovdyr eller bare bor i skoven. I serieform har de fleste af dem deres egen serie, men de dukker også op i hinandens serier som bifigurer og skurke. Som skurk møder vi ofte den heks, som den onde dronning fra Snehvide og de syv  dværge forvandlede sig til, men hun har intet navn og har en hytte i skoven. Nu har ingen af figurerne fra Bambi fået deres egen serie på noget tidspunkt, men meget oplagt har de optrådt i dette skovunivers som bipersoner fra tid til anden, det har især været titelfiguren og kaninen Stampe.

Nogle af dyrene er så menneskeliggjorte, at de bor i typisk amerikanske huse fra landet, f.eks. Store Stygge Ulv, andre lever som dyr selvom de taler og føler som mennesker, f.eks. Chip og Chap.

Der kan så komme besøg fra byen. Anders And selv dukker især op i forbindelse med et klammeri med Chip og Chap og en enkelt gang har Store Stygge Ulv gået på jagt efter ham for at få andesteg, men han har så også gået på hønsetyveri hos Bedstemor And, hvis gård så må ligge tæt ved skoven. Pluto har fået hjælp af Lille Stygge Ulv. Men ellers er det for det meste et univers separeret fra Andeby.

Figurer i skovuniverset 
 Bongo – bortløben cirkusbjørn.
 Bror Kanin
 Bror Ræv
 Chip og Chap
 De syv små dværge
 De tre små grise
 Gårdmand Bjørn
 Knortekæbe
 Lille Stygge Ulv
 Store Stygge Ulv
 Madam Mim
 Tim og Bum

Anders And-figurer
Steder i Anders And-universet
Ørestadsselskabet

Ørestadsselskabet var et dansk firma der blev oprettet den 24. juni 1992. Selskabet blev i oktober 2007 splittet i to.

Selskabet havde to hovedformål: 
 at bygge Metroen i København og 
 udvikle Ørestad.

I 2007 blev selskabet opdelt i to selskaber, Metroselskabet og Arealudviklingsselskabet I/S (nu kendt som By og Havn) , der fremover varetager hvert af de to hovedformål. De nye selskabers opgaver, udover at drive den eksisterende metro og udvikle Ørestad, bliver at udbygge metroen med Cityringen, samt at byudvikle gamle havnearealer i nordhavnen.

Ørestadsselskabet var ejet af Københavns Kommune (55%) og staten (45%) ved trafikministeren.

Ørestadsselskabets bestyrelse 
 Formand: Henning Christophersen
 Næstformand: Medlem af Borgerrepræsentationen Jesper Christensen 
 Medlem af Borgerrepræsentationen Bjarne Fey 
 Medlem af Borgerrepræsentationen Karin Storgaard 
 Formand for LO Hans Jensen 
 Projektdirektør, DR, Kjeld Boye-Møller

Den daglige ledelse 
 Adm. direktør Jens Kramer Mikkelsen 
 Viceadm. direktør Anne-Grethe Foss 
 Teknisk direktør Torben Johansen 
 Salgsdirektør Bjarne Vistrup 
 Direktør Per Als 
 Direktør Lars Mortensen 
 Direktør Michael Soetmann

Eksterne link 
Ørestadsselskabets hjemmeside 

Virksomheder i København
Selskabet
Danske virksomheder etableret i 1992
Fynshav

Fynshav (tysk: Fühnenshaff) er en lille by på det østlige Als med , beliggende i Notmark Sogn. Byen ligger i Sønderborg Kommune og hører til Region Syddanmark.

Fra Fynshav kan man sejle med færgen Alslinjen til Bøjden på Fyn. Ruten ejes af Molslinjen der er hjemmehørende i Aarhus.

Færgen M/F Skjoldnæs blev indsat i foråret 2010 i fast rutefart mellem Fynshav og Søby på Ærø.

I den vestlige udkant lå den tidligere Danebod Højskole, som var en af de tre højskoler der blev oprettet umiddelbart efter Genforeningen i 1920. Danebod Højskole blev nedlagt 2002, og bygningerne husede Efterskolen Strand fra 2003-2013, og Efterskolen Epos fra 2015. Endvidere er der i Fynshav børnehave, folkeskole, mindre håndværksvirksomheder, lystbådehavn og et større supermarked.

To nye færger 
I 2012 indsatte Færgen A/S de to ældre færger M/S Frigg Sydfyen og M/F Odin Sydfyen, på ruten Bøjden - Fynshav. De havde i mange år sejlet ruten Spodsbjerg - Tårs.  M/F Odin Sydfyen sejlede kun i sommermånedene.

I 2015 indsatte man den nyrenoverede M/F Fynshav på ruten til afløsning for Frigg Sydfyen som  overtog pladsen som sommerafløser fra Odin Sydfyen som blev sat til salg.

M/F Fynshav hed før M/F Kyholm og sejlede tidligere mellem Kalundborg og Kolby Kås på Samsø. M/F Skjoldnæs på Fynshav - Søby ruten hed M/F Sam Sine da den sejlede mellem Hov og Sælvig på Samsø.

Eksterne henvisninger 
 Sønderborg Kommune

Kilder 

Byer på Als
Færgehavne
Byer og bydele med genforeningssten
Hans Leo Hassler

Hans Leo Hassler (født 5. november 1564, død 8. juni 1612) var en tysk komponist og organist i Augsburg og Nürnberg. Han skrev i 1601 den melodi, der i dag bruges, når man synger Paul Gerhardts salme "Befal du dine veje".

Se også 
 Sange på Wikisource

Komponister fra Tyskland

Tyskere i 1500-tallet
Tyskere i 1600-tallet
Bøjden

Bøjden er en lille havneby på det sydvestlige Fyn med , beliggende på Horne Land tæt på Faaborg. Fra Bøjden kan man sejle med M/F Fynshav fra rederiet AlsFærgen til Fynshav på Als. Bøjden ligger i Faaborg-Midtfyn Kommune og hører til Region Syddanmark.

Kilder 

Byer i Faaborg-Midtfyn Kommune
Færgehavne
Stenderup (Sønderborg Kommune)

Stenderup er en landsby på halvøen Sundeved i Sønderjylland, beliggende 3 km syd for Vester Sottrup og 3 km nordvest for Dybbøl. Landsbyen hører til Sønderborg Kommune og ligger i Region Syddanmark.

Stenderup hører til Nybøl Sogn. Nybøl Kirke ligger i Nybøl 2 km sydvest for Stenderup.

Historie 
Under Treårskrigen holdt Kong Frederik 7. i 1848 krigsråd på gården Tavhav i Stenderup.

Stenderup havde et trinbræt på Broagerbanen, der gik mellem Vester Sottrup og Skelde 1910-32.

Under 1. verdenskrig (1914-18), hvor Sønderjylland hørte under Tyskland, blev også dansksindede fra Stenderup sendt i krig for Tyskland mod deres vilje. Nogle flygtede nord for grænsen ved Kongeåen for at undgå indkaldelse. På de gårde, hvor manden var sendt i krig, kom der russiske krigsfanger for at arbejde på gården. Efter endt arbejdstid blev de ført tilbage til fangelejren. Det lykkedes for nogle at flygte via Als til Fyn.

Det såkaldte Stenderupslag i april 1932 opstod efter en gårdejer blev sat ud af fogeden.

Ved Katastrofen på Haderslev Dam 8. juli 1959 gik det hårdt ud over familien Paulsen Berg fra gården Skovvang i Stenderup. Familien er begravet på Nybøl Kirkegård.

Sundeved-Centeret 
I 1903 blev Stenderup Frimenighedskirke opført på Stenderup Kirkebakke som en af de 6 danske frikirker i Sønderjylland. I 1912 blev der også opført en præstegård, men da præsten i 1915 blev indkaldt til krigstjeneste, ophørte de kirkelige handlinger. Efter Genforeningen i 1920 valgte frimenigheden at fortsætte, men interessen var dalende, da der nu var mange danske kirker i området. Der blev i mange år kun holdt få gudstjenester, dog med en opblomstring under Besættelsen.

I 1970 blev kirken og præstegården overdraget til en kreds med tilknytning til Indre Mission, søndagsskolerne og KFUM og KFUK i Sønderjylland. Kredsen oprettede den selvejende institution Sundeved-Centeret. Præstegården blev ombygget og rummer en sal med plads til 80 spisende gæster samt 41 senge i 14 værelser af forskellig størrelse. Centret bruges til lejrskoler, kurser, bibelcamping og familiefester. Kirken kan også lejes, fx til bryllup.

Se også 
 Stenderup Frimenighedskirke
 Sundeved-Centeret

Referencer 

Lokaliteter i Sønderborg Kommune
St James' Park

St James' Park er et fodboldstadion med 52.387 siddepladser i Newcastle, England og er hjemmebane for Newcastle United F.C. De fire sider af stadion er kendt som Gallowgate Stand (officielt Newcastle Brown Ale Stand), Leazes Stand (officielt Sir John Hall Stand), Milburn Stand (efter legenden Jackie Milburn) og East Stand.

Det blev først brugt af Newcastle United F.C. i 1891 efter fusionen af Newcastle East og Newcastle West, selvom der havde været spillet fodbold der siden 1880.

Stadion blev kun moderat udvidet indtil begyndelsen af 1990'erne, hvor forretningsmanden Sir John Hall investerede voldsomt i klubben. I 1995 havde stadion nået en ny kapacitet på 36.000 siddepladser.

Dette var dog ikke nok for klubbens store tilhængerskare, så planer om at bygge et nyt stadion i den nærliggende Leazes Park var på tegnebrættet. Disse planer faldt dog igennem grundet politiske implikationer, og i stedet valgte klubben at udvide det daværende St James' Park ved at tilføje ekstra tribuneafsnit til Leazes Stand og Milburn Stand. De øvre afsnit på vest- og nordsiden af stadion stod klar i juli 2000 med siddepladser og VIP pladser. Kapaciteten blev i sidste ende på de nuværende 52.387 siddepladser.

Omkostningerne for ombygningen løb op i £42 millioner, som var væsentlig højere end det forventede Leazes Park stadion. Selvom St James' Park ser usymmetrisk ud udefra, så danner de nederste etager af de fire tribuner en sammenhængende rektangulær bowle omkring stadion, med de nye tribuner hævet over disse på tre af siderne. Muligheden for yderligere udvidelser er begrænset af en vej mod Gallowgate Stand og fredede bygninger bag East Stand.

St James' Park har dannet rammen om flere store musikarrangementer og koncerter med bl.a. Bruce Springsteen, Queen, Bob Dylan og Bryan Adams.

Eksterne henvisninger 

Fodboldstadioner i England
Newcastle United F.C.
Etableret i 1892
Idrætsanlæg anvendt under sommer-OL 2012
Bjarne Holm Jakobsen

Bjarne Holm Jakobsen (født 27. marts 1954) er en dansk geograf ansat som lektor ved Institut for Geografi og Geologi, Københavns Universitet. Frem til fusionen i 2007 var han institutleder ved Geografisk Institut, Københavns Universitet, generalsekretær for Det Kongelige Danske Geografiske Selskab og medlem af chefkollegiet for Geocenter København.

Han har tidligere være ansat som forskningsassistent i Landbrugsministeriet og forsker i Grønlandsministeriet. Hans forskningsområder er arktisk jordbundsgeografi, kulstofdynamikker, geokemiske cykler og holocæn klimaudvikling, og han har flere end 100 videnskabelige publikationer og 25 ekspeditioner og feltkampagner til Grønland bag sig.

Uddannelse 
 1980 – Cand.scient. i geografi fra Københavns Universitet
 1980 – Pædagogikum fra Lyngby Statsskole
 1984 – Lic.scient. i geografi fra Københavns Universitet

Eksterne henvisninger 
 Institut for Geovidenskab og Naturforvaltning
 Det Kongelige Danske Geografiske Selskab
 Geocenter Danmark

Referencer 

Geografer fra Danmark
Ansatte ved Københavns Universitet
Septemberforliget

Septemberforliget var en aftale der blev indgået den 5. september 1899 mellem DsF (tidligere LO, nu FH) og arbejdsgiverne i Dansk Arbejdsgiverforening (DA). Denne aftale slog fast, at arbejdsgiverne havde ret til at lede og fordele arbejdet, mens fagforeningerne var de eneste, der kunne indgå aftaler om løn- og arbejdsforhold. Laurids Bing, Axel Heide og Herman Trier var de tre mænd, som spillede en nøglerolle i vedtagelsen i aftalen. Alle tre fik derfor fortjenstmedaljen i guld for deres indsats.

Septemberforliget afsluttede den 5. september 1899 arbejdsgivernes lockout, der da havde betydet storkonflikt i 100 dage. Forliget tog udgangspunkt i de 8 punkter, arbejdsgiverne havde fremsat som sine krav ved konfliktens start. Det indeholdt 13 paragraffer, 3 midlertidige bestemmelser og en tilføjelse på 3 punkter.

Selv om septemberforliget ikke på alle punkter svarede til arbejdsgivernes 8 oprindelige krav, var der dog i vid udstrækning tale om en sejr til arbejdsgiversiden, mens dens ønske om at påføre fagbevægelsen et afgørende strategisk nederlag ikke lykkedes. Både fagbevægelse og Socialdemokratiet blev styrket de følgende år.

Septemberforliget fungerede som arbejdsmarkedets grundlov og blev først erstattet af en ny hovedaftale i 1960. Den nuværende hovedaftale holder sig dog indenfor rammerne af det oprindelige septemberforlig. Betegnelsen grundlov er rimelig, da det grundlæggende koncept i forliget er parternes gensidige anerkendelse af modpartens organisationsret.

DsF ændrede navn til LO som sammen med FTF fusionerede til FH

Kilder 
 Den Store Danske – Septemberforliget

LO

Danmarks politik
Arbejdsmarkedet i Danmark
Begivenheder i 1899
Politiske partier i USA

USA's politiske system er officielt defineret som et flerpartisystem, men siden midten af 1800-tallet har det reelt været et topartisystem. Kun to partier har haft præsidentkandidater med en reel chance for at vinde et præsidentvalg, men der er ofte andre partier (benævnt tredjepartier) med en teoretisk chance for at vinde – dog uden at det er sket. Tredjepartiernes har dog en indirekte indflydelse, idet de kan tage stemmer fra de to store partier og dermed tippe balancen, ironisk nok typisk til fordel for det parti de har mindst til fælles med. F.eks. menes det, at demokraten Al Gore tabte præsidentvalget til republikaneren George W. Bush i 2000 bl.a. pga. stemmer til tredjepartier og uafhængige kandidater, især Ralph Nader, som igen 2004 fik flere stemmer end forskellen mellem vinderen Bush og taberen John Kerry. I 1992 var den uafhængige Ross Perot sandsynligvis med til at sikre demokraten Bill Clinton sejren over republikaneren George H.W. Bush.

Nuværende store partier 

 Demokratiske parti, grundlagt ca. 1792.
 Republikanske parti, grundlagt 1854.

Nuværende tredjepartier 
Disse tre små partier (altså partier der ikke er et af de to største, men ikke nødvendigvis små på andre skalaer) har haft afstemningsadgang til præsidentvalg i stater med nok valgmænd til, at de havde en reel chance for at vinde præsidentvalget i USA 2004.

 Libertarianske Parti
 Grønt Parti
 Forfatningspartiet (tidligere USA's skattebetalerparti)

Andre partier 

Der er en lang række andre regionale partier, der enten ikke har haft afstemningsadgang eller end ikke haft en teoretisk chance for at vinde et præsidentvalg.

Historiske partier 

Gennem USA's politiske historie har en række partier markeret sig som vigtige. USA' politiske historie deles primært op i:

 Det første partisystem (før 1824)
 Det andet partisystem (1824-1854)
 Det tredje partisystem (1854-1896)
 Det fjerde partisystem (også kendt som den progressive æra, 1896-1932)
 Det femte partisystem (også kendt som new deal, 1932-1964)
 Det nuværende system (efter 1964)

USA's politik
USA
Ski kommune

Ski er en tidligere kommune i Viken fylke i Norge.

I forbindelse med regeringen Solbergs kommunereform vedtog Stortinget 8. juni 2017 at Oppegård og Ski kommuner lægges sammen fra 1. januar 2020. Den nye kommune får navnet Nordre Follo kommune.

Den grænser i nord til Oslo, i øst til Enebakk, i syd til Hobøl og i vest til Ås og Oppegård.
Ski er også navnet på administrationscenteret i kommunen. Ski fik sommeren 2004 bystatus, og er et knudepunkt for jernbanenettet i Oslo-området. Ski er regionssenter for Follo-området.

Navnet Ski kommer fra den gamle form Skeidi, der er afled af ordet Skeid, som betyder et sted hvor man holder kapløb eller kapriding. Derfor har Ski kommune hestehoveder i sit byvåben.

I kommunen ligger byerne Ski (ca. 12.000 indbyggere), Langhus (12.000), Kråkstad (2.000) og Siggerud (1.000).

Eksterne henvisninger 

 Kultur i Ski på kort fra Kulturnett.no 
 Ski blir til 

Kommuner i Akershus
Tidligere kommuner i Norge
Nâzım Hikmet

Nâzım Hikmet Ran (født 15. januar 1902, død 3. juni 1963) var en tyrkisk digter, dramatiker og kommunist. Han er en meget kendt tyrkisk digter og hans bøger er blevet oversat til en lang række sprog. Hikmet blev født i Selanik i det Osmanniske Rige (nu Thessaloniki, Grækenland).

Hikmet var medlem af det tyrkiske kommunistparti og blev i 1938 fængslet af den tyrkiske stat. Han flygtede senere i eksil og døde som flygtning i Moskva i Sovjetunionen. 
Samtidig med hans fængsling blev det ulovligt at eje nogle af hans værker. Først to år efter hans død 1965 kom de på markedet igen. De har modtaget flere priser. 

Den 3. juni 1963 døde Hikmet, da han var ude for at købe sin avis. Han ligger begravet i den kendte Novodevitsjijkirkegård i Moskva.

Udpluk af hans værker 
 Memleketimden İnsan Manzaraları 
 Kafatası 
 Unutulan Adam 
 Taranta Babu'ya Mektuplar 
 Ferhad ile Şirin 
 Kurtuluş Savaşı Destanı 
 Kız Çocuğu 
 Tahir ile Zühre 
 Şeyh Bedrettin Destanı 
 Sevdalı Bulut, (Teater stykke)

Hans digtsamlinger 
 835 Satır, (1929) 
 Jokond ile Si-Ya-u, (1929) 
 Varan 3, (1930) 
 1 + 1 = 1, (1930) 
 Sesini Kaybeden Şehir, (1931) 
 Benerci Kendini Niçin Öldürdü, (1931) 
 Gece Gelen Telgraf, (1932) 
 Taranta Babu'ya Mektuplar, (1935) 
 Portreler, (1935) 
 Simavna Kadısı Oğlu Şeyh Bedreddin Destanı (1936) 
 Saat 21-22 Şiirleri, (1965) 
 Kurtuluş Savaşı Destanı, (1965) 
 Şu 1941 yılında (Memleketimden İnsan Manzaraları'nın 3. kitabı), (1965) 
 Dört Hapishaneden, (1966) 
 Rubailer, (1966) 
 Memleketimden İnsan Manzaraları (İlk bölüm), (1966) 
 Memleketimden İnsan Manzaraları, (1966-1967) 
 Kuvayi Milliye, (1968)

Film der er baseret på hans liv 
 Mavi gözlü dev (Kæmpen med de blå øjne)

Teaterstykker 
 Kafatası (1932) 
 Bir Ölü Evi (veya Merhumun Hanesi) (1932) 
 Unutulan Adam (1935) 
 Ferhat ile Şirin (1965) 
 Sabahat (1965) 
 İnek (1965) 
 Ocak Başında / Yolcu (iki oyun birarada), (1966) 
 Yusuf ile Menofis (1967) 
 Yolcu

Romaner 
 Kan Konuşmaz, (1965) 
 Yeşil Elmalar (yedi yazardan derleme), (1965) 
 Yaşamak Güzel Bir Şey Be Kardeşim, (1967) 
 Ivan Ivanovic Var mıdır Yok mudur?, ()

Eventyr 
 Sevdalı Bulut, (1968) 
</blockquote>

Personer fra Tyrkiet
Kommunister
Mahmoud Darwish

Mahmoud Darwish (1941 i Al-Birwa, Palæstina – 9. august 2008 i Houston, Texas, USA) var en palæstinensisk digter og forfatter.

Han skrev over tyve digtsamlinger, syv romaner og var redaktør af en lang række aviser og tidsskrifter. Han var verdenskendt for sine digte, der handler om at være statsløs og have mistet sit fædreland. Darwish modtog en del priser og er oversat til 22 sprog. 

I 1960'erne meldte Darwish sig ind i det israelske kommunistparti, Rakah, men han er bedre kendt for hans arbejde i PLO, hvor han en overgang fungerede som medlem af centralkomiteen med Yasser Arafat. Han brød ud af PLO i 1993 i protest mod Oslo-forhandlingerne.

Eksterne henvisninger 

Forfattere fra Palæstina
Digtere
Jaguar Cars

Jaguar Cars Limited er et britisk luksusbilmærke ejet af indiske Tata Motors med hovedkvarter i Browns Lane, Coventry, England. Det blev grundlagt som SS Cars Ltd i 1922 og ændrede navn til Jaguar i 1945.

Historie

Nuværende bilmodeller

XE 

 XE er den første kompakte Jaguar siden 2009-modellen X-Type og er den første model, der skal bygges ved hjælp af Jaguars nye modulære aluminium arkitektur, der herved flytter virksomheden væk fra Fords platform, der tidligere blev anvendt for X-Type og XF. Brugen af Jaguars egen platform vil gøre det muligt at tilbyde enten baghjulstræk eller firehjulstræk konfigurationer.

F-Type 

 F-Type convertible blev lanceret på 2012 Paris Motor Show, efter udstilling på Goodwood Festival of Speed i juni 2012.

XF 

Jaguar XF blev indført i 2008 for at erstatte  S-Type. I januar 2008 blev XF tildelt priserne What Car?, Årets Bil og Executive Car of the Year. XF blev også tildelt Årets Bil 2008 fra "Hvad Diesel?" Magasin. Motorer der er til rådighed i XF er 2,2-liter og 3,0-liters V6 dieselmotor, eller 3,0 liters V6 og 5,0-liters V8 benzinmotorer. Fra 2011 blev 2,2-liter dieselmotor fra Land Rover Freelander tilføjet rækken som en del af en "ansigtsløftning".

XJ 

 Jaguar XJ er en luksuriøs sedan. Modellen har været i produktion siden 1968. I begyndelsen af 2003, ankom den tredje generation XJ i showrooms og mens bilens interiør og eksteriør styling var traditionel i udseende.

Den 5-litre V8 motor i XJ Supersport kan accelerere bilen fra 0-100 km7t på 4,7 sekunder.

Noter

Referencer

Eksterne henvisninger 
The Official worldwide web site of Jaguar Cars.
Den officielle hjemmeside for Jaguar Danmark - British Car Import A/S

Etableret i 1922
Kongelige hofleverandører
Coventry
Sørum

Sørum er en tidligere kommune i landskabet Romerike i Akershus, nu i Viken fylke i Norge. Den blev sammen med  Fet og Skedsmo kommuner lagt sammen til den nye Lillestrøm kommune. Den grænsede i nord til Ullensaker, i øst til Nes og Aurskog-Høland, i syd til Fet og i vest til Skedsmo og Gjerdrum.

Historie 
Sørum blev etableret som Sørum formandskabsdistrikt i 1837. 1. januar 1908 blev en ubeboet del af Sørum overført til Ullensaker kommune. 1. januar 1962 blev Sørum, som da havde 4.348 indbyggere, slået sammen med Blaker kommune med 2.345 indbyggere til den nye Sørum kommune.

Sørumsand er endestation for den smalsporede Aurskog-Hølandsbanen der tidligere gik fra Bjørkelangen i Aurskog-Høland. Banen blev nedlagt i 1960, men et stykke af den fungerer som museumsbane.

Personer fra Sørum
Anna Colbjørnsdatter Arneberg (død 1736), nationalheltinde og præstefrue.
Christian Colbjørnsen (død 1814), jurist og embedsmand.
Christoffer Anker Bergh (død 1825), politiker, stortingsmand.
Christian Birch-Reichenwald (død 1891), politiker.
Sverre Thorstensen (1974–), musiker (også kendt under aliaset KongSverre).

Borgmeste i Sørum
Are Tomasgard
Mona Granbakken Mangen
Marianne Grimstad Hansen

Eksterne henvisninger 

 Kultur i Sørum på kort fra Kulturnett.no 
 Tertitten er kælenavnet for Urskog-Hølandsbanen

Viken
Tidligere kommuner i Norge
Kommuner i Akershus
Romerike
Roy Oliver Disney

Roy Oliver Disney (født 24. juni 1893, død 20. december 1971) var broder og forretningspartner til den amerikanske tegnefilmproducent Walt Disney. Sammen skabte de Walt Disney Productions som tidligt blev ledende inden kommerciel underholdning og som skabte en lang række klassiske animationsfilm for børn og voksne.

Roy var Walts forretningspartner og en vigtig støtteperson for ham. Mens Walt var den visionære, ordnede Roy det økonomiske, og sørgede for finansieringen af projekterne. Efter Walts død lovede Roy at fuldføre broderens planlagte projekter, noget han også gjorde.

Efter Roys død blev selskabet videreført af hans søn Roy E. Disney, der var en af de ledende personer i virksomheden til sin død i 2009.

Se også 
 Walt Disney

Erhvervsfolk fra USA
The Walt Disney Company
Ullensaker

Ullensaker er en kommune i landskabet Romerike i Viken fylke i Norge. Den grænser i nord til Eidsvoll, øst til Nes, i syd til Sørum, og i vest til Gjerdrum og Nannestad. Kommunen  ligger på Romerikssletten mellem Mjøsa og Øyeren. Elven Leira danner vestgrænsen, mens østgrænsen  stort set følger elven Rømua. Kommunen huser  sammen med Nannestad  Oslo Lufthavn, Gardermoen.

Historie

Mennesker bosatte sig her for omkring 6.000 år siden. Her findes Nordeuropas største gravhøj, Raknehaugen, bygget som en stokkepyramide i tre lag bestående af 25.000 stokke i hvert lag.
Mellem stokkene ligger stampet sand, kvist og mosejord. Stokkene er for det meste fyrretræ, hugget vinteren 551. Træfældning, fragt, bygning af højen og forplejning af arbejderne må have beskæftiget henved 1.000 mennesker. Raknehaugen blev lagt strategisk ved den travle hovedvej mellem Oslo og Trondheim. Højen er nærmere 90 meter i diameter, og var på sit højeste næsten 20 meter. Efter to udgravninger, mindre masse og sætningsskader er den i dag omkring 15 meter høj.

I Trandumskoven blev 173 nordmænd, 15 russere og 6 briter henrettet af tyskerne under anden verdenskrig. I 1954 blev der rejst et mindesmærke over de henrettede fanger.

Noter

Se også 
 Jessheim
 Kløfta
 Oslo Lufthavn, Gardermoen

Eksterne henvisninger 

 Ullensaker kommune, hjemmeside

Kommuner i Viken
Kommuner i Akershus